
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2978 

31 Δεκεμβρίου 2015 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Παροχή εξουσιοδότησης υπογραφής «Με εντολή 
Περιφερειάρχη» της Περιφέρειας Κεντρικής Μα¬ 
κεδονίας. 1 

Έγκριση ίδρυσης - λειτουργίας νέου Προγράμμα¬ 
τος Μεταπτυχιακών Σπουδών του Τμήματος Με¬ 
σογειακών Σπουδών του Πανεπιστημίου Αιγαίου 
με τίτλο «Εφαρμοσμένες Αρχαιολογικές Επιστή¬ 


μες». 2 

Ίδρυση Εργαστηρίου Αστεακής Εγκληματολογίας 
στο Τμήμα Κοινωνιολογίας της Σχολής Κοινω¬ 
νικών Επιστημών και Ψυχολογίας του Παντείου 
Πανεπιστημίου. 3 


ΑΠΟΦΑΣΕΙ Σ 

Αριθμ. οικ. 563171 (9593) (1) 

Παροχή εξουσιοδότησης υπογραφής «Με εντολή 


Περιφερειάρχη» της Περιφέρειας Κεντρικής Μακεδονίας. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 113, 159,160 και 242 του 
Ν.3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (ΦΕΚ 87/Α/07-06-2010). 

2. Τις διατάξεις της παραγράφου 1 του άρθρου 
4 και των άρθρων 27 και 28 του Κεφαλαίου Α', της 
υποπαραγράφου Δ.9 της παραγράφου Δ του άρ¬ 
θρου 2 του Ν. 4336/2015 «Συνταξιοδοτικές διατά¬ 
ξεις - Κύρωση του Σχεδίου Σύμβασης Οικονομι¬ 
κής Ενίσχυσης από τον Ευρωπαϊκό Μηχανισμό» 
(ΦΕΚ 94/τ.Α/14-08-2015), με τις οποίες τροποποιείται η 
παρ. 6α του άρθρου 242 του Ν. 3852/2010. 

3. Τις διατάξεις της παραγράφου 7 του άρθρου 45 
του Ν. 3979/2011 «Για την ηλεκτρονική διακυβέρνηση και 
λοιπές διατάξεις» (ΦΕΚ 138/Α/16-06-2011). 

4. Τις διατάξεις του Ν.3528/2007 « Κύρωση του Κώδικα 
Κατάστασης Δημοσίων Πολιτικών Διοικητικών Υπαλλή¬ 
λων και Υπαλλήλων Ν.Π.Δ.Δ »(ΦΕΚ 26/Α/09-02-2007). 

5. Τις διατάξεις του άρθρου 7 παρ. 2 περ. β. του 
Ν. 3469/2006 «Εθνικό Τυπογραφείο, Εφημερίς της Κυ- 


βερνήσεως και λοιπές διατάξεις» (ΦΕΚ 131/Α/28-6-2006). 

6. Τ ις διατάξεις του άρθρου 9 του Ν.2690/1999 «Κώ¬ 
δικας Διοικητικής Διαδικασίας» (ΦΕΚ 45/Α/09-03-1999) 
όπως τροποποιήθηκε και ισχύει. 

7. Τ ις διατάξεις των άρθρων 54 και 90 του Π.δ. 63/2005 
(ΦΕΚ 98/Α/22-4-2005) «Κωδικοποίηση της νομοθεσίας 
για την Κυβέρνηση και τα κυβερνητικά όργανα». 

8. Τις διατάξεις του Π.δ. 133/2010 «Οργανισμός της 
Περιφέρειας Κεντρικής Μακεδονίας» (ΦΕΚ 226/τ.Α/ 
27-12-2010). 

9. Την υπ’ αριθμ. Γ.Π.Κ.Μ./οικ.3245/16-09-2014 (ΦΕΚ 572/ 
ΥΟΔΔ/19-9-2014) απόφαση του Περιφερειάρχη περί ορι¬ 
σμού Αντιπεριφερειαρχών, ανάθεσης τομέων ευθύνης 
τους και σειρά αναπλήρωσης του Περιφερειάρχη σε 
περίπτωση απουσίας ή κωλύματος. 

10. Την υπ’αριθ. 461114 (9980)/18-11-2014 απόφαση του 
Περιφερειάρχη Κεντρικής Μακεδονίας περί μεταβίβα¬ 
σης συγκεκριμένων αρμοδιοτήτων και παροχή εξου¬ 
σιοδότησης υπογραφής εγγράφων, αποφάσεων και 
άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ», στους 
Αντιπεριφερειάρχες, στον Εκτελεστικό Γραμματέα και 
στους Προϊστάμενους Γ ενικών Διευθύνσεων, Διευθύνσε¬ 
ων, Τμημάτων και Γ ραφείων της Περιφέρειας Κεντρικής 
Μακεδονίας (ΦΕΚ. 3129/τ.Β/21 -11-2014), όπως τροποποι¬ 
ήθηκε, συμπληρώθηκε και ισχύει. 

11. Την αριθμ. 118378 (2541)/29-03-2013 απόφαση του 
Εκτελεστικού Γραμματέα της Περιφέρειας Κεντρικής 
Μακεδονίας (ΦΕΚ 775/τ.Β/03-04-2013) περί εξουσιοδό¬ 
τησης υπογραφής «Με εντολή Εκτελεστικού Γραμμα¬ 
τέα» σε Προϊστάμενους Υπηρεσιών της Περιφέρειας 
Κεντρικής Μακεδονίας. 

12. Την ανάγκη απλούστευσης των διαδικασιών και 
την ταχύτερη διεκπεραίωση των υπηρεσιακών θεμάτων. 

13. Το γεγονός ότι από την παρούσα απόφαση δεν 
προκαλείται δαπάνη σε βάρος του προϋπολογισμού 
του κράτους ή της Περιφέρειας Κεντρικής Μακεδονίας, 
αποφασίζουμε: 

Α.) Την παροχή του δικαιώματος υπογραφής «ΜΕ 
ΕΝΤΟΛΗ ΠΕΡΙΦΕΡΕΙΑΡΧΗ», εγγράφων, αποφάσεων και 
άλλων πράξεων που αφορούν στην έγκριση ή μη έγκρι¬ 
ση μετακίνησης εκτός έδρας ως εξής: 

1. Στους Αντιπεριφερειάρχες της Περιφέρειας Κεντρι¬ 
κής Μακεδονίας για: 

α) Μετακίνηση εκτός έδρας στο εσωτερικό των υπαλ¬ 
λήλων που υπηρετούν στα γραφεία τους. 














35752 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2. Στον Εκτελεστικό Γραμματέα της Περιφέρειας Κε¬ 
ντρικής Μακεδονίας Περιφέρειας Κεντρικής Μακεδονίας 
για: 

α) Μετακίνηση εκτός έδρας στο εσωτερικό, των Προ¬ 
ϊσταμένων, των Γ ενικών Διευθύνσεων της Περιφέρειας 
Κεντρικής Μακεδονίας, της Αυτοτελούς Διεύθυνσης 
Πολιτικής Προστασίας, των Αυτοτελών Τμημάτων Εσω¬ 
τερικού Ελέγχου και Παλλαϊκής Αμυνας και Πολιτικής 
Σχεδίασης Εκτάκτων Αναγκών (ΠΑΜ ΠΣΕΑ) καθώς και 
του Αυτοτελούς Γραφείου Τύπου και Δημοσίων Σχέ¬ 
σεων. 

β) Μετακίνηση εκτός έδρας στο εσωτερικό, των υπαλ¬ 
λήλων της Αυτοτελούς Διεύθυνσης Πολιτικής Προστασί¬ 
ας, των Αυτοτελών Τμημάτων Εσωτερικού Ελέγχου και 
Παλλαϊκής Άμυνας και Πολιτικής Σχεδίασης Εκτάκτων 
Αναγκών (ΠΑΜ ΠΣΕΑ) καθώς και του Αυτοτελούς Γ ρα¬ 
φείου Τύπου και Δημοσίων Σχέσεων που μετακινούνται 
εκτός της Περιφέρειας Κεντρικής Μακεδονίας. 

γ) Μετακίνηση εκτός έδρας στο εσωτερικό των υπαλ¬ 
λήλων του Γ ραφείου Περιφερειάρχη. 

δ) Μετακίνηση εκτός έδρας στο εξωτερικό όλων των 
Προϊσταμένων και υπαλλήλων της Περιφέρειας Κεντρι¬ 
κής Μακεδονίας. 

3. Στους Προϊστάμενους των Γενικών Διευθύνσεων 
της Περιφέρειας Κεντρικής Μακεδονίας για: 

α) Μετακίνηση εκτός έδρας στο εσωτερικό των Προϊ¬ 
σταμένων Διευθύνσεων που υπάγονται στη Γ ενική τους 
Διεύθυνση. 

β) Μετακίνηση εκτός έδρας στο εσωτερικό, των Προ¬ 
ϊσταμένων Τμημάτων και των υπαλλήλων της Γενικής 
τους Διεύθυνσης, που μετακινούνται εκτός της Περιφέ¬ 
ρειας Κεντρικής Μακεδονίας. 

4. Στους Προϊστάμενους των Διευθύνσεων Διοικητι- 
κού-Οικονομικού των Περιφερειακών Ενοτήτων Ημαθί¬ 
ας, Κιλκίς, Πέλλας, Πιερίας Σερρών και Χαλκιδικής της 
Περιφέρειας Κεντρικής Μακεδονίας για: 

α) Μετακίνηση εκτός έδρας στο εσωτερικό των Προ¬ 
ϊσταμένων Τμημάτων και των υπαλλήλων της Διεύθυν¬ 
σης τους, των υπαλλήλων του Γ ραφείου Παλλαϊκής Αμυ¬ 
νας και Πολιτικής Σχεδίασης Εκτάκτων Αναγκών (ΠΑΜ 
ΠΣΕΑ) και του Γ ραφείου Νομικής Υπηρεσίας, καθώς και 
των Προϊσταμένων και των υπαλλήλων των Τ μημάτων 
Πολιτικής Προστασίας, Πληροφορικής καθώς και Περι¬ 
βάλλοντος και Υδροοικονομίας της Περιφερειακής τους 
Ενότητας, που μετακινούνται εντός της Περιφέρειας 
Κεντρικής Μακεδονίας. 

5. Στους Προϊστάμενους των Διευθύνσεων των Πε¬ 
ριφερειακών Ενοτήτων Ημαθίας, Κιλκίς, Πέλλας, Πιε¬ 
ρίας Σερρών και Χαλκιδικής (πλην των Διευθύνσεων 
Διοικητικού - Οικονομικού) της Περιφέρειας Κεντρικής 
Μακεδονίας για: 

α) Μετακίνηση εκτός έδρας στο εσωτερικό των Προ¬ 
ϊσταμένων Τ μημάτων και των υπαλλήλων της Διεύθυν¬ 
σης τους, που μετακινούνται εντός της Περιφέρειας 
Κεντρικής Μακεδονίας. 

6. Στους Προϊστάμενους των Διευθύνσεων της'Εδρας, 
στον Προϊστάμενο της Αυτοτελούς Διεύθυνσης Πολιτι¬ 
κής Προστασίας καθώς και στους Προϊστάμενους των 
Διευθύνσεων της Μητροπολιτικής Ενότητας Θεσσαλο¬ 
νίκης της Περιφέρειας Κεντρικής Μακεδονίας για: 

α) Μετακίνηση εκτός έδρας στο εσωτερικό των Προ¬ 
ϊσταμένων Τ μημάτων και των υπαλλήλων της Διεύθυν¬ 
σης τους, που μετακινούνται εντός της Περιφέρειας 


Κεντρικής Μακεδονίας, με εξαίρεση τις μετακινήσεις 
των Προϊσταμένων και υπαλλήλων των Τ μημάτων Πολι¬ 
τικής Προστασίας, Πληροφορικής καθώς και Περιβάλλο¬ 
ντος και Υδροοικονομίας των Περιφερειακών Ενοτήτων 
Ημαθίας, Κιλκίς, Πιερίας, Πέλλας, Σερρών και Χαλκιδικής, 
όπου εφαρμόζονται όσα ορίζονται στην παράγραφο 
τέσσερα (4). 

7. Στους Προϊστάμενους, των Αυτοτελών Τμημάτων, 
του Αυτοτελούς Γ ραφείου Τύπου και Δημοσίων Σχέσεων 
και της Νομική υπηρεσία της'Εδρας για: 

α) Μετακίνηση εκτός έδρας στο εσωτερικό των υπαλ¬ 
λήλων της υπηρεσίας τους, που μετακινούνται εντός 
της Περιφέρειας Κεντρικής Μακεδονίας. 

Β.) Την παροχή του δικαιώματος υπογραφής «ΜΕ 
ΕΝΤΟΛΗ ΠΕΡΙΦΕΡΕΙΑΡΧΗ», στον Προϊστάμενο του Αυ¬ 
τοτελούς Γ ραφείου Τ ύπου και Δημοσίων Σχέσεων της 
Περιφέρειας Κεντρικής Μακεδονίας για: 

1. Τη θέση στο "ΑΡΧΕΙΟ" εγγράφων και πράξεων που 
αφορούν υποθέσεις που έχουν περαιωθεί ή δεν απαι¬ 
τούνται περαιτέρω ενέργειες. 

2. Τα αιτήματα υπερωριακής απασχόλησης, τα προ- 
παρασκευαστικά-διαβιβαστικά έγγραφα, τις βεβαιώσεις 
για την πραγματοποίηση υπερωριακής απασχόλησης 
των υπαλλήλων του Γ ραφείου καθώς και τα έγγραφα 
που αφορούν στην πληρωμή αυτών. 

3. Τα έγγραφα που αφορούν, σε ενέργειες για την 
κάθε είδος ασφάλεια και καθαριότητα των χώρων που 
στεγάζεται το Γ ραφείο, στην προμήθεια υλικών, εξοπλι¬ 
σμού, εργασιών και άλλων υπηρεσιών για τις ανάγκες 
του Τμήματος σύμφωνα με την ισχύουσα νομοθεσία. 

4. Τα έγγραφα που αφορούν στην απογραφή εξο¬ 
πλισμού, την χρέωση του στους υπαλλήλους του Γ ρα¬ 
φείου, την καταγραφή και παρακολούθηση μεταβολών 
χρέωσης. 

5. Τα έγγραφα που αφορούν σε ενέργειες σχετικά με 
την εκκαθάριση του Αρχείου και την εκποίηση άχρηστου 
εξοπλισμού του Γ ραφείου. 

Γ.) Την κατάργηση της παραγράφου 2 της ενότητας 
Α.1) του άρθρου 34 της υπ’αριθ. 461114 (9980)/18-11-2014 
απόφασης του Περιφερειάρχη Κεντρικής Μακεδονίας 
περί μεταβίβασης συγκεκριμένων αρμοδιοτήτων και πα¬ 
ροχή εξουσιοδότησης υπογραφής εγγράφων, αποφάσε¬ 
ων και άλλων πράξεων «ΜΕ ΕΝΤΟΛΗ ΠΕΡΙΦΕΡΕΙΑΡΧΗ», 
στους Αντιπεριφερειάρχες, στον Εκτελεστικό Γ ραμμα¬ 
τέα και στους Προϊστάμενους Γενικών Διευθύνσεων, 
Διευθύνσεων, Τμημάτων και Γ ραφείων της Περιφέρειας 
Κεντρικής Μακεδονίας (ΦΕΚ. 3129/τ.Β/21 -11-2014). 

Δ.) Σε περίπτωση, απουσίας ή κωλύματος του Εκτε¬ 
λεστικού Γραμματέα της Περιφέρειας Κεντρικής Μα¬ 
κεδονίας, η αναπλήρωση του για την ανωτέρω παροχή 
εξουσιοδότησης υπογραφής «Με εντολή Περιφερειάρ¬ 
χη», θα πραγματοποιείται από τον Προϊστάμενο της 
Γ ενικής Διεύθυνσης Εσωτερικής Λειτουργίας. 

Ε.) Η ανωτέρω παροχή εξουσιοδότησης υπογραφής 
«Με εντολή Περιφερειάρχη» στους Προϊστάμενους των 
Γ ενικών Διευθύνσεων, Διευθύνσεων, Τ μημάτων και Γ ρα¬ 
φείων ισχύει σε κάθε περίπτωση έλλειψης, απουσίας ή 
κωλύματος τους και για τους νόμιμους αναπληρωτές 
τους. 

Με την παρούσα καταργούνται αυτοδικαίως οι πα¬ 
ράγραφοι 1 β), 1 γ), 2β), 3β), 4β) και 5β) της υπ’ αριθμ. 
οικ. 118378(2541)/29-03-2013 απόφασης του Εκτελεστικού 
Γ ραμματέα, προς συμμόρφωση της παρ. 1 του άρθρου 4 

του Ν. 4336/2015 (ΦΕΚ. 94/τ.Α/14-8-2015) και η ισχύς της 
παρούσας απόφασης αρχίζει από 1.1.2016 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Δεκεμβρίου 2015 

Ο Περιφερειάρχης κ.α.α. 

Ο Αντιπεριφερειάρχης 
ΙΩΑΝΝΗΣ ΓΙΩΡΓΟΣ 

-♦- 

Αριθμ. αποφ. 640 (2) 

Έγκριση ίδρυσης - λειτουργίας νέου Προγράμματος Με¬ 
ταπτυχιακών Σπουδών του Τμήματος Μεσογειακών 
Σπουδών του Πανεπιστημίου Αιγαίου με τίτλο «Εφαρ¬ 
μοσμένες Αρχαιολογικές Επιστήμες» 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΑΙΓΑΙΟΥ 

Αφού έλαβε υπόψη: 

- Τις διατάξεις του Π.δ. 83/1984 (ΦΕΚ 31/20.3.1984, τ. Α') 
«Ιδρυση Πανεπιστημίου Αιγαίου, Ιονίου Πανεπιστημίου 
και Πανεπιστημίου Θεσσαλίας» όπως ισχύει. 

- Την υπ’ αριθμ. 5178/16.05.2014 απόφαση του Συμβουλί¬ 
ου του Πανεπιστημίου Αιγαίου με θέμα «Διορισμός Πρύ¬ 
τανη του Πανεπιστημίου Αιγαίου» (ΑΔΑ: Ω0Ψ5469Β7Λ- 
ΖΚΒ), η οποία δημοσιεύθηκε στο ΦΕΚ 346/17.06.2014, τ. 
ΥΟΔΔ. 

- Την υπ’ αρ. Φ. 120.61/17/115922/Β2/23.07.2014 (ΑΔΑ: 
Ω3Ξ09-ΑΤ4) διαπιστωτική απόφαση του Υπουργού Παι¬ 
δείας και θρησκευμάτων με θέμα «Διορισμός Πρύτανη 
του Πανεπιστημίου Αιγαίου σύμφωνα με το Ν.4009/2011 
όπως τροποποιήθηκε και ισχύει». 

- Τις διατάξεις της παρ. 18 του άρθρου 8 του 
Ν. 4009/2011, όπως τροποποιήθηκαν με τις διατάξεις της 
παρ. 9 του άρθρου 2 του Ν. 4076/2012. 

- Τις διατάξεις του Ν.3685/2008 και ιδίως το άρθρο 
6 (ΦΕΚ 148, τ.Α', 16-7-2008) «θεσμικό πλαίσιο για τις 
μεταπτυχιακές σπουδές», όπως τροποποιήθηκαν με 
τις διατάξεις του άρθρου 24 του Ν.3696/2008 (ΦΕΚ 
177, τ.Α', 25-8-2008), του άρθρου 27 του Ν. 3794/2009 
(ΦΕΚ 156, τ,Α', 04-9-2009) και του άρθρου 37, παρ. 5 του 
Ν. 3848/2010 (ΦΕΚ 71 τ.Α'). 

- Τις διατάξεις του άρθρου 80 παρ. 11α του Ν. 4009/2011 
(ΦΕΚ 195 τ.Α') «Δομή, λειτουργία, διασφάλιση της ποιό¬ 
τητας των σπουδών και διεθνοποίηση των ανωτάτων 
εκπαιδευτικών ιδρυμάτων», όπως τροποποιήθηκε με 
τις διατάξεις του άρθρου 47, παρ. γ' του Ν. 4025/2011 
(ΦΕΚ 228 Α'), του άρθρου 5, παρ. 8 του Ν.4076/2012 
(ΦΕΚ 159 Α') και του άρθρου 34, παρ. 2 του Ν.4115/2013 
(ΦΕΚ 24 Α'). 

- Τις διατάξεις του Ν. 3374/2005 και ιδίως τα άρθρα 13 
παρ. 2,14 και 15 (ΦΕΚ 189, τ.Α', 02-08-2005) «Διασφάλιση 
της ποιότητας στην ανώτατη εκπαίδευση. Σύστημα με¬ 
ταφοράς και συσσώρευσης πιστωτικών μονάδων - Πα¬ 
ράρτημα διπλώματος» όπως τροποποιήθηκε και ισχύει. 

- Το Π.δ. 93/2013 (ΦΕΚ 131 Α') «Κατάργηση Τμήματος, 
ίδρυση Ειδίκευσης, συγχώνευση Τμημάτων, ένταξη Τμη¬ 
μάτων σε Σχολές και ανασυγκρότηση των Σχολών του 
Πανεπιστημίου Αιγαίου». 

- Το άρθρο 34 του Ν. 4301/2014 σύμφωνα με το οποίο 
η τελική έγκριση ενός Προγράμματος Μεταπτυχιακών 
Σπουδών πραγματοποιείται πλέον με απόφαση του Πρύ¬ 
τανη κάθε Ιδρύματος και δημοσιεύεται στην Εφημερίδα 
της Κυβερνήσεως. 


- Το υπ’ αριθμ. πρωτ. 9956/Ζ1 /21 -1 -2015 έγγραφο του 
Υπουργείου Πολιτισμού, Παιδείας και θρησκευμάτων 
με θέμα «Λειτουργία Προγραμμάτων Μεταπτυχιακών 
Σπουδών». 

- Το απόσπασμα πρακτικών της Γενικής Συνέλευσης 
Ειδικής Σύνθεσης του Τμήματος Μεσογειακών Σπουδών 
του Πανεπιστημίου Αιγαίου (συνεδρία 4/19.11.2015/4.1) με 
θέμα «Λήξη λειτουργίας του Διατμηματικού Προγράμμα¬ 
τος Μεταπτυχιακών Σπουδών με τίτλο «Εφαρμοσμένες 
Αρχαιολογικές Επιστήμες» (Υ.Α. 175423/Β7 - ΦΕΚ 3020/ 
τ.Β'/07.11.2014)». 

- Το απόσπασμα πρακτικών της Γενικής Συνέλευσης 
Ειδικής Σύνθεσης του Τμήματος Μεσογειακών Σπουδών 
του Πανεπιστημίου Αιγαίου (συνεδρία 4/19.11.2015/4.2) 
με θέμα «Εγκριση ίδρυσης-λειτουργίας νέου Προγράμ¬ 
ματος Μεταπτυχιακών Σπουδών του Τμήματος Μεσο¬ 
γειακών Σπουδών του Πανεπιστημίου Αιγαίου με τίτλο 
«Εφαρμοσμένες Αρχαιολογικές Επιστήμες». 

- Το απόσπασμα πρακτικών της Συγκλήτου Ειδι¬ 
κής Σύνθεσης του Πανεπιστημίου Αιγαίου (συνεδρία 
11/16.12.2015) με θέμα «Λήξη λειτουργίας του Διατμημα- 
τικού Προγράμματος Μεταπτυχιακών Σπουδών με τίτλο 
«Εφαρμοσμένες Αρχαιολογικές Επιστήμες» (Υ.Α. 175423/ 
Β7 - ΦΕΚ 3020/Τ.Β707.11.2014)», 

- Το απόσπασμα πρακτικών της Συγκλήτου Ειδι¬ 
κής Σύνθεσης του Πανεπιστημίου Αιγαίου (συνεδρία 
11/16.12.2015) με θέμα «Εγκριση ίδρυσης-λειτουργίας νέου 
Προγράμματος Μεταπτυχιακών Σπουδών του Τ μήματος 
Μεσογειακών Σπουδών του Πανεπιστημίου Αιγαίου με 
τίτλο «Εφαρμοσμένες Αρχαιολογικές Επιστήμες». 

- Το υπ’ αριθμ. πρωτ. 1224/02.04.2014 έγγραφο της 
ΑΔΙΠ από το οποίο προκύπτει ότι έχει ολοκληρωθεί η 
αξιολόγηση του Τ μήματος Μεσογειακών Σπουδών του 
Πανεπιστημίου Αιγαίου. 

- Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζει: 

Από το ακαδημαϊκό έτος 2015-16 την ίδρυση και λει¬ 
τουργία Προγράμματος Μεταπτυχιακών Σπουδών του 
Τμήματος Μεσογειακών Σπουδών του Πανεπιστημίου 
Αιγαίου με τίτλο «Εφαρμοσμένες Αρχαιολογικές Επι¬ 
στήμες» ως ακολούθως: 

Άρθρο 1 

Γενικές Διατάξεις 

Το Τμήμα Μεσογειακών Σπουδών του Πανεπιστημίου 
Αιγαίου οργανώνει και λειτουργεί από το ακαδημαϊκό 
έτος 2015-2016 Πρόγραμμα Μεταπτυχιακών Σπουδών 
(Π.Μ.Σ.) με τίτλο «Εφαρμοσμένες Αρχαιολογικές Επι¬ 
στήμες», στην ελληνική και αγγλική γλώσσα σύμφωνα 
με τις διατάξεις της απόφασης αυτής και τις διατάξεις 
του Ν. 3685/2008 (ΦΕΚ 148 Α'). 

Άρθρο 2 

Αντικείμενο - Σκοπός 

Αντικείμενο του Προγράμματος Μεταπτυχιακών 
Σπουδών είναι η μεταπτυχιακή Ειδίκευση επιστημόνων 
στις «εφαρμοσμένες αρχαιολογικές επιστήμες» και ει¬ 
δικότερα η εκπαίδευση στελεχών εξειδικευμένων στην 
διεξαγωγή έρευνας και εφαρμογών στην πολιτιστική 
κληρονομιά μέσα από την επιστήμη και τεχνολογία. 

Το πρόγραμμα απευθύνεται: (ί) σε εκπαιδευτικούς και 
επαγγελματίες της εκπαίδευσης, (ϋ) σε στελέχη ορ- 

γανισμών και επιχειρήσεων του δημόσιου και ιδιωτι¬ 
κού τομέα που ασχολούνται με την αρχαιολογία και 
πολιτιστική κληρονομιά, (ίϋ) επιστήμονες/ ερευνητές 
θετικών ή/και ανθρωπιστικών σπουδών για υλοποίηση 
προγραμμάτων εικονικής αρχαιολογίας, μουσειολογίας, 
πολιτιστικό τουρισμό, αναπτυξιακά έργα αρχαιολογικού 
περιεχομένου και εκπόνηση διδακτορικού. 

Άρθρο 3 

Μεταπτυχιακός Τίτλος 

Το Π.Μ.Σ. απονέμει Μεταπτυχιακό Δίπλωμα Ειδίκευσης 
(Μ.Δ.Ε.) στις «Εφαρμοσμένες Αρχαιολογικές Επιστήμες». 

Άρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί/ές πτυχιούχοι Πανεπιστημί¬ 
ων της ημεδαπής και ομοταγών αναγνωρισμένων ιδρυ¬ 
μάτων της αλλοδαπής, Μεσογειακών Σπουδών, Θετικών 
Επιστημών, Γεωπονικών, Φιλοσοφικών, Παιδαγωγικών 
και Πολυτεχνικών Σχολών, καθώς και πτυχιούχοι Τμη¬ 
μάτων ΤΕΙ συναφούς γνωστικού αντικειμένου. 

Άρθρο 5 

Χρονική Διάρκεια 

Η χρονική διάρκεια για την απονομή του Μεταπτυχια¬ 
κού Διπλώματος Ειδίκευσης ορίζεται σε τρία (3) εξάμηνα. 

Άρθρο 6 

Πρόγραμμα μαθημάτων - Γλώσσα διδασκαλίας 

Το σύνολο των Πιστωτικών Μονάδων (ΕΘΤ3) που απαι¬ 
τούνται για την απόκτηση του Μ.Δ.Ε. ανέρχονται σε 90. 

Το πρόγραμμα των μαθημάτων διαμορφώνεται ως εξής: 


Α' ΕΞΑΜΗΝΟ 

ΚΩΔΙ¬ 

ΚΟΣ 

ΤΙΤΛΟΣ ΜΑΘΗΜΑΤΟΣ 

Υ/Ε 

Π.Μ 
(ΕΟΤ3) 

Υ-Α1 

ΑΡΧΑΙΟΜΕΤΡΙΑ 1 - ΑΝΑΛΥΣΕΙΣ, 
ΧΡΟΝΟΛΟΓΗΣΕΙΣ, ΔΙΑΣΚΟΠΗΣΕΙΣ, 
ΨΗΦΙΑΚΗ ΑΡΧΑΙΟΜΕΤΡΙΑ 
(Φ.Ε. 160 ΩΡΕΣ) 

Υ 

6 

Υ-Α2 

3ϋ ΨΗΦΙΟΠΟΙΗΣΗ ΠΟΛΙΤΙΣΤΙΚΗΣ 
ΚΛΗΡΟΝΟΜΙΑΣ 

Υ 

6 

Υ-Α3 

ΜΕΘΟΔΟΙ ΣΥΝΤΗΡΗΣΗΣ ΟΡΓΑ¬ 
ΝΙΚΩΝ ΚΑΙ ΑΝΟΡΓΑΝΩΝ ΑΡΧΑΙ- 
ΟΛΙΚΩΝ 

Υ 

6 

Υ-Α4 

ΑΡΧΑΙΟΛΟΓΙΑ: ΑΡΧΑΙΟΙ ΠΟΛΙ¬ 
ΤΙΣΜΟΙ ΤΗΣ ΝΑ ΜΕΣΟΓΕΙΟΥ 

ΚΑΙ ΜΕΣΗΣ ΑΝΑΤΟΛΗΣ (ΑΡΧΑΙ- 
ΟΠΕΡΙΒΑΛΛΟΝ, ΠΟΛΙΤΙΣΤΙΚΕΣ 
ΑΛΛΗΛΕΠΙΔΡΑΣΕΙΣ, ΤΕΧΝΙΚΕΣ 
ΑΝΑΣΚΑΦΗΣ, ΤΕΧΝΗ, ΘΕΩΡΙΕΣ, 
ΣΗΜΑΝΤΙΚΑ ΕΥΡΗΜΑΤΑ) 

Υ 

6 

Υ-Α5 

ΑΡΧΑΙΟΜΕΤΡΙΑ II - ΒΙΟΑΡΧΑΙΟΛΟ- 
ΓΙΑ, ΓΕΩΑΡΧΑΙΟΛΟΓΙΑ, ΑΡΧΑΙΟΑ- 
ΣΤΡΟΝΟΜΙΑ 

Υ 

6 


ΣΥΝΟΛΟ: 


30 

Β' ΕΞΑΜΗΝΟ 

ΚΩΔΙ¬ 

ΚΟΣ 

ΤΙΤΛΟΣ ΜΑΘΗΜΑΤΟΣ 

Υ/Ε 

Π.Μ. 
(ΕΤ03) 

Υ-Β1 

ΕΦΑΡΜΟΓΕΣ: ΕΙΚΟΝΙΚΑ ΜΟΥΣΕΙΑ, 
ΚΥΒΕΡΝΟΑΡΧΑΙΟΛΟΓΙΑ 

Υ 

6 


Υ-Β2 

ΔΙΑΧΕΙΡΙΣΗ ΠΟΛΙΤΙΣΤΙΚΗΣ ΚΛΗΡΟ- 
ΝΟΜΙΑΣ-ΑΕΙΦΟΡΟΣ ΑΝΑΠΤΥΞΗ 

Υ 

6 

Υ-Β3 

ΣΑΡΩΤΗΣ ΛΕΙΖΕΡ, ΤΟΠΟΓΡΑΦΙΚΗ 
ΧΑΡΤΟΓΡΑΦΗΣΗ, ΨΗΦΙΑΚΗ ΑΝΑ¬ 
ΠΑΡΑΣΤΑΣΗ 

Υ 

6 

Υ-Β4 

ΑΝΑΛΥΤΙΚΕΣ ΜΕΘΟΔΟΙ ΦΟΡΗΤΗΣ 
ΟΡΓΑΝΟΛΟΓΙΑΣ 

Υ 

6 

Υ-Β5 

ΑΡΧΑΙΟΔΙΑΣΚΟΠΗΣΕΙΣ, 
ΑΝΑΣΚΑΦΙΚΗ ΕΡΕΥΝΑ (ΘΙ3) 

Υ 

6 


ΣΥΝΟΛΟ: 


30 

Γ' ΕΞΑΜΗΝΟ 

Μ.Δ.Ε 

ΜΕΤΑΠΤΥΧΙΑΚΗ ΔΙΠΛΩΜΑΤΙΚΗ 
ΕΡΓΑΣΙΑ (ΤΗΕ3Ι3) 

30 


Η γλώσσα διδασκαλίας των μαθημάτων είναι η ελλη¬ 
νική και αγγλική. 


Άρθρο 7 

Αριθμός Εισακτέων 

Ο αριθμός εισακτέων κατ’ έτος ορίζεται κατ’ ανώτα¬ 
το όριο σε σαράντα (40) μεταπτυχιακούς/ες φοιτητές/ 
τριες. Σε περίπτωση μεγαλύτερου αριθμού από ισοψη- 
φήσαντες μπορεί να δημιουργηθούν δυο τμήματα ή να 
συμπεριληφθούν κατ’ εξαίρεση και αυτοί με μέγιστο 
ανώτατο σαράντα πέντε (45) φοιτητές. 

Άρθρο 8 
Προσωπικό 

Στο ΠΜΣ θα απασχοληθούν μέλη ΔΕΠ του Τμήμα¬ 
τος Μεσογειακών Σπουδών και άλλων Τμημάτων του 
Πανεπιστημίου Αιγαίου ή άλλων Πανεπιστημίων της 
ημεδαπής και αλλοδαπής, καθώς και άλλες κατηγορί¬ 
ες διδασκόντων, σύμφωνα με τις διατάξεις του αρθρ. 
5 του Ν. 3685/2008. 

Άρθρο 9 

Υλικοτεχνική Υποδομή 

Οι ανάγκες λειτουργίας του ΠΜΣ θα καλύπτονται από 
την εκάστοτε υπάρχουσα υλικοτεχνική και ηλεκτρονική 
υποδομή και υπηρεσίες του οικείου Τμήματος και με φο¬ 
ρητή οργανολογία των Ιδρυμάτων των συνεργαζόμενων 
διδασκόντων καθώς και των εργαστηρίων σε δίκτυο 
που έχει δημιουργήσει το Εργαστήριο Αρχαιομετρίας 
με άλλα στην Χώρα μας (Π.Ε.Α.Ν, Πανεπιστημιακά Ερ¬ 
γαστήρια Αρχαιομετρίας πθΙ\λ/ογ!<) για εκτέλεση Μετα¬ 
πτυχιακών Διπλωματικών Εργασιών. 

Άρθρο 10 

Διάρκεια λειτουργίας 

Το Π.Μ.Σ. θα λειτουργήσει μέχρι και το Ακαδ. Έτος 
2022-2023 με την επιφύλαξη των διατάξεων της παρ. 
11α του άρθρου 80 του Ν. 4009/2011 (ΦΕΚ 195 Α'), όπως 
τροποποιήθηκε και ισχύει. 

Άρθρο 11 

Κόστος Λειτουργίας 

Σύμφωνα με το άρθρο 8 του Ν. 3685/2008 (ΦΕΚ 148Α) 
το 65% του ετήσιου συνολικού κόστους λειτουργίας του 
ΠΜΣ που αφορά στις λειτουργικές δαπάνες ανέρχεται 
στο ποσό των εκατό είκοσι χιλιάδων ευρώ (78,000 €) 
για 40 φοιτητές και αναλύεται σε κατηγορίες δαπανών 
ως εξής: 

Κατηγορία 

Ποσό (€) 

Αμοιβές - Αποζημιώσεις διδακτικού, τεχνικού 
και διοικητικού προσωπικού 

53.150 

Μετακινήσεις 

10.350 

Αγορά εκπαιδευτικού υλικού 

1.600 

Αναλώσιμα/Λοιπές δαπάνες 

2.500 

Προμήθεια, συντήρηση εξοπλισμού/λογισμι- 
κού 

4.500 

Δαπάνες δημοσιότητας 

3.900 

Υποτροφίες 

2.000 

ΣΥΝΟΛΟ 

78.000 


Οι πηγές χρηματοδότησης του Π.Μ.Σ. προέρχονται 
από δίδακτρα των μεταπτυχιακών φοιτητών, καθώς 
και άλλες πηγές (δωρεές, κληροδοτήματα, χορηγίες 
φορέων, κ.λπ.). 

Άρθρο 12 

Μεταβατικές Διατάξεις 

Όσα θέματα δεν ρυθμίζονται στην παρούσα απόφα¬ 
ση, θα ρυθμίζονται από τον Κανονισμό Μεταπτυχιακών 
Σπουδών και τα αρμόδια όργανα σύμφωνα με την ισχύ- 
ουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 22 Δεκεμβρίου 2015 
Ο Πρύτανης 

ΣΤΕΦΑΝΟΣ ΓΚΡΙΤΖΑΛΗΣ 

-♦- 

Αριθμ. Πράξης 203 (3) 

Ιδρυση Εργαστηρίου Αστεακής Εγκληματολογίας στο 
Τμήμα Κοινωνιολογίας της Σχολής Κοινωνικών Επι¬ 
στημών και Ψυχολογίας του Παντείου Πανεπιστη¬ 
μίου. 

Ο ΠΡΥΤΑΝΗΣ ΤΟΥ ΠΑΝΤΕΙΟΥ ΠΑΝΕΠΙΣΤΗΜΙΟΥ 
ΚΟΙΝΩΝΙΚΩΝ ΚΑΙ ΠΟΛΙΤΙΚΩΝ ΕΠΙΣΤΗΜΩΝ 

Έχοντας υπόψη: 

1. Τις διατάξεις των άρθρων 7 §3 και 80 §5α) του 
Ν. 4009/2011. 

2. Τις διατάξεις του άρθρου 4 §1(γ) του Ν. 2083/1992 
(ΦΕΚ 159/τ.Α'). 

3. Τις διατάξεις του άρθρου 96 του Ν. 4310/14 (ΦΕΚ 
258/τ.Α'). 

4. Τα από 7/8/2015 και 21/10/2015 αποσπάσματα από τα 
πρακτικά της Συνέλευσης του Τμήματος Κοινωνιολογί- 
ας της Σχολής Κοινωνικών Επιστημών και Ψυχολογίας 
(συνεδριάσεις 14/7/2015 και 7/10/2015 αντίστοιχα). 

5. Το από 18/11/2015 απόσπασμα από τα πρακτικά της 
Κοσμητείας της Σχολής Κοινωνικών Επιστημών και Ψυ¬ 
χολογίας (συνεδρίαση 29/10/2015). 

6. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του Προϋπολογισμού του Ιδρύματος. 

7. Το γεγονός ότι δεν έχει εκδοθεί ο Οργανισμός του 
Πανεπιστημίου και 

8. Την από 19/11/2015 απόφαση της Συγκλήτου, 

εγκρίνεται η ίδρυση Εργαστηρίου Αστεακής Εγκλη¬ 
ματολογίας (ΕΑστΕ) στο Τμήμα Κοινωνιολογίας της 
Σχολής Κοινωνικών Επιστημών και Ψυχολογίας και ο 
Εσωτερικός Κανονισμός του, ως ακολούθως: 


Αρθρο 1 

Ίδρυση 

Ιδρύεται στο Τμήμα Κοινωνιολογίας της Σχολής Κοι¬ 
νωνικών Επιστημών και Ψυχολογίας του Παντείου Πα¬ 
νεπιστημίου Κοινωνικών και Πολιτικών Επιστημών και 
εντάσσεται στον Τομέα Εγκληματολογίας του Τμήμα- 
τος, Εργαστήριο Αστεακής Εγκληματολογίας (υιΈαπ 
ΟππιίποΙοργ), το οποίο καλύπτει τις εκπαιδευτικές και 
ερευνητικές ανάγκες στα γνωστικά αντικείμενα της 
επιστήμης της Εγκληματολογίας και πιο συγκεκριμένα 
των αστεακών εγκληματικών φαινομένων. 

Αρθρο 2 

Αντικείμενο Μελέτης και Έρευνας 

Το Εργαστήριο Αστεακής Εγκληματολογίας δραστη¬ 
ριοποιείται κυρίως στους παρακάτω τομείς: 

• Τη μελέτη του συνολικού εγκληματικού φαινομένου 
και τις ιδιαίτερες ποσοτικές και ποιοτικές ιδιαιτερότη¬ 
τες του στο περιβάλλον της πόλης. 

• Τη μελέτη και έρευνα του ρόλου του δομημένου 
περιβάλλοντος και των δομικών και λειτουργικών χα¬ 
ρακτηριστικών του αστεακού περιβάλλοντος στην εκδή¬ 
λωση, τις μορφές και διαστάσεις της εγκληματικότητας. 

• Τη χρήση και ανάπτυξη μεθόδων και τεχνικών χαρ¬ 
τογράφησης που προσιδιάζουν στη γεωγραφική και 
χωροταξική ανάλυση του εγκλήματος. 

• Την εμπειρική διερεύνηση και ανάλυση των ποσοτι¬ 
κών και ποιοτικών χαρακτηριστικών της εγκληματικότη¬ 
τας ανάλογα με το μέγεθος οικισμού (αστικά κέντρα- 
ημιαστικές - αγροτικές περιοχές). 

• Τη μελέτη της σύγχρονης αστεακής εγκληματικό¬ 
τητας και τη χαρτογράφηση της. 

• Την εμπειρική διερεύνηση και μελέτη της θυματο- 
ποίησης, του φόβου του εγκλήματος και της ανασφά¬ 
λειας των πολιτών βάσει του τόπου κατοικίας/μεγέθους 
οικισμού. 

• Την εμπειρική διερεύνηση και θεωρητική ανάλυση 
των στάσεων και απόψεων των πολιτών απέναντι στο 
εγκληματικό φαινόμενο και την τιμωρητικότητα, ανάλο¬ 
γα με το μέγεθος οικισμού κατοικίας τους. 

• Την επεξεργασία θεωρητικών εξηγητικών προσεγ¬ 
γίσεων και προτάσεων αντεγκληματικής πολιτικής που 
προσιδιάζουν στις ιδιαιτερότητες της αστεακής εγκλη¬ 
ματικότητας. 

• Τη διατύπωση προτάσεων για την πρόληψη της 
εγκληματικότητας σε τοπικό επίπεδο (κοινωνική πρό- 
ληψη/κοινοτική πρόληψη), καθώς και προτάσεων πρόλη¬ 
ψης του εγκλήματος μέσω περιβαλλοντικού σχεδιασμού 
(Οιίπίθ ΡΓονοπΙιοη ΙήΓουρΙπ ΕηνίΓοηπιοπίαΙ Οοείρη-ΟΡΤΕΟ). 

Αρθρο 3 
Αποστολή 

Το Εργαστήριο έχει ως αποστολή: 

Α. Την κάλυψη σε προπτυχιακό και μεταπτυχιακό επί¬ 
πεδο των εκπαιδευτικών αναγκών στα γνωστικά αντι¬ 
κείμενα του Εργαστηρίου. 

Β. Τη διεξαγωγή ερευνητικών προγραμμάτων με τη 
συμμετοχή μεταπτυχιακών φοιτητών, υποψηφίων διδα¬ 
κτόρων, καθώς και ειδικευμένων επιστημόνων. 

Γ. Τη διοργάνωση επιστημονικών διαλέξεων, ημερίδων, 
συνεδρίων, συμποσίων, σεμιναρίων και άλλων επιστημο¬ 
νικών εκδηλώσεων, καθώς και την πρόσκληση Ελλήνων 
και ξένων επιστημόνων αναγνωρισμένου κύρους. 

Δ. Την πραγματοποίηση δημοσιεύσεων και εκδόσεων. 

Ε. Τη συνεργασία με άλλα Τμήματα και Σχολές του 
Παντείου Πανεπιστημίου, άλλα σύναψή ελληνικά και 
ξένα ακαδημαϊκά Ιδρύματα, Ερευνητικά Κέντρα και Ιν¬ 
στιτούτα. 

ΣΤ. Τη συνεργασία με Δημόσιες Υπηρεσίες, Οργα¬ 
νισμούς Τοπικής Αυτοδιοίκησης, Περιψερειών/Αντιπε- 
ριψερειών, καθώς και άλλους επιστημονικούς και κοι¬ 
νωνικούς ψορείς στο πλαίσιο μελέτης και υποβολής 
προτάσεων για ζητήματα, που εμπίπτουν στο πεδίο 
δραστηριοποίησης του Εργαστηρίου, σύμφωνα με το 
άρθρο 2. 

Ζ. Την ανάπτυξη προϊόντων και παροχή υπηρεσιών, 
κατά τα προβλεπόμενα στο Π.δ. 159/1984 (Α' 53). 

Η. Την ενίσχυση υποψηφίων διδακτόρων, των οποίων 
το θέμα της διατριβής τους εμπίπτει στα γνωστικά 
αντικείμενα του Εργαστηρίου, με δυνατότητα πρότασης 
για χορήγηση υποτροφίας, σύμφωνα με τις κείμενες 
διατάξεις. 

Αρθρο 4 
Προσωπικό 

Το προσωπικό του Εργαστηρίου Αστεακής Εγκλη¬ 
ματολογίας απαρτίζεται από μέλη ΔΕΠ του Τομέα 
Εγκληματολογίας του Παντείου Πανεπιστημίου, που 
το γνωστικό τους αντικείμενο εμπίπτει στα ερευνητι¬ 
κά πεδία του Εργαστηρίου, καθώς και από ερευνητές, 
υποψήφιους διδάκτορες ή άλλους επιστήμονες, που 
συνεργάζονται με αυτό, η ένταξη των οποίων γίνεται 
σύμφωνα με τις κείμενες διατάξεις. 

Αρθρο 5 

Διοίκηση-Αρμοδιότητες 

Το Εργαστήριο διευθύνεται από Διευθυντή, μέλος 
του Διδακτικού Ερευνητικού Προσωπικού του Τομέα 
Εγκληματολογίας, στη βαθμίδα του Καθηγητή με επι¬ 
στημονική εμπειρία στον τομέα δραστηριοποίησης του 
Εργαστηρίου (σύμφωνα με τα οριζόμενα στο άρθρο 2 
του παρόντος), ο οποίος εκλέγεται βάσει της ισχύου- 
σας νομοθεσίας, με απόφαση της Συνέλευση του Τομέα 
Εγκληματολογίας η οποία επικυρώνεται από τη Συνέ¬ 
λευση του Τμήματος Κοινωνιολογίας και τη Συνέλευ¬ 
ση της Κοσμητείας της Σχολής Κοινωνικών Επιστημών 
και Ψυχολογίας. Με την ίδια διαδικασία εκλέγεται και 
αναπληρωτής Διευθυντής του Εργαστηρίου, ο οποίος 
αναπληρώνει τον Διευθυντή, σε περιπτώσεις αδυναμί¬ 
ας άσκησης των αρμοδιοτήτων του και σε κάθε άλλη 
περίπτωση, μετά από γραπτή εξουσιοδότηση του. Η θη¬ 
τεία του Διευθυντή και του Αναπληρωτή Διευθυντή του 
Εργαστηρίου είναι τριετής και μπορεί να ανανεώνεται. 

Διευθύντρια του Εργαστηρίου Αστεακής Εγκληματο¬ 
λογίας ορίζεται η Χριστίνα Ζαραφωνίτου, καθηγήτρια 
του Τμήματος Κοινωνιολογίας της Σχολής Κοινωνικών 
Επιστημών και Ψυχολογίας και Αναπληρωτής Διευθυ¬ 
ντής ο Γρηγόριος-Παρασκευάς Λάζος, καθηγητής του 
ίδιου Τμήματος. 

Αρθρο 6 
Λειτουργία 

1. Στο πλαίσιο της αποστολής του Εργαστηρίου, σύμ¬ 
φωνα με το άρθρο 3 του παρόντος Κανονισμού, ο Διευ¬ 
θυντής εγκρίνει, ύστερα από τις σχετικές προτάσεις, τα 
προγράμματα και τους φορείς του δημοσίου ή ιδιωτικού 


τομέα, με τους οποίους συμβάλλεται ή συνεργάζεται 
το Εργαστήριο για την εκπόνηση συγκεκριμένων ερευ¬ 
νητικών και εκπαιδευτικών προγραμμάτων. 

2. Για κάθε ερευνητικό πρόγραμμα ορίζεται από τον 
Διευθυντή, ύστερα από γνώμη των μελών ΔΕΠ του 
Εργαστηρίου, ως υπεύθυνος του προγράμματος, ένα 
από τα μέλη ΔΕΠ του Εργαστηρίου, σύμφωνα με την 
ειδικότητα του ή τη συμβολή του στη σύναψη του προ¬ 
γράμματος αυτού. 

3. Με εισήγηση του Διευθυντή στα αρμόδια όργανα 
του Τμήματος Κοινωνιολογίας της Σχολής Κοινωνικών 
Επιστημών και Ψυχολογίας του Παντείου Πανεπιστη¬ 
μίου είναι δυνατή η πρόταση για πρόσληψη ειδικών 
επιστημόνων, επισκεπτών καθηγητών, διδακτόρων και 
μεταπτυχιακών φοιτητών σε τομείς σχετικούς με τις 
ερευνητικές, διδακτικές και άλλες δραστηριότητες του 
Εργαστηρίου. 

4. Η χρησιμοποίηση των εγκαταστάσεων και του εξο¬ 
πλισμού του Εργαστηρίου επιτρέπεται στο προσωπικό 
του και τους ερευνητές που συμμετέχουν στα ερευνη¬ 
τικά προγράμματα και στη λοιπή δραστηριότητά του. 

5. Ο Διευθυντής μπορεί να αναθέτει σε μέλος ΔΕΠ τη 
διοικητική εποπτεία και σε μέλος ΕΤΕΠ τη γραμματειακή 
υποστήριξη του Εργαστηρίου. 

Αρθρο 7 

Βιβλιοθήκη του Εργαστηρίου 

1. Στον χώρο του Εργαστηρίου λειτουργεί βιβλιοθήκη 
με εξειδικευμένα περιοδικά και εκδόσεις, που συγκρο¬ 
τείται από δωρεές ή αγορές βιβλίων. 

2. Η βιβλιοθήκη είναι προσβάσιμη σε όλους τους 
ερευνητές, αλλά είναι δανειστική μόνο για τα μέλη του 
Εργαστηρίου. 

3. Η Γραμματεία του Εργαστηρίου μεριμνά για τη 
λειτουργία της βιβλιοθήκης και την τήρηση αρχείου 
εισερχομένων και εξερχόμενων βιβλίων. 

Αρθρο 8 
Πόροι 

Πόροι του Εργαστηρίου είναι: 
α) Οι κληρονομιές, τα κληροδοτήματα, οι δωρεές, οι 
χορηγίες και κάθε άλλη οικονομική ενίσχυση προς το 
Πάντειο Πανεπιστήμιο για τους σκοπούς του Εργαστη¬ 
ρίου, εφόσον δεν περιέχουν διατάξεις που αντιβαίνουν 
στην αποστολή του Εργαστηρίου. 

β) Τα έσοδα από την παροχή υπηρεσιών, σύμφωνα με 
το άρθρο 3 του Π.δ. 159/1984 (Α'53). 

γ) Η χρηματοδότηση ή συγχρηματοδότηση ερευνητι¬ 
κών προγραμμάτων από διάφορα Υπουργεία, την Ευρω¬ 
παϊκή Ένωση ή και το Πάντειο Πανεπιστήμιο. 

δ) Κάθε άλλος νόμιμος πόρος, που δεν θα επιβαρύνει 
τον κρατικό προϋπολογισμό του Ιδρύματος. 

Αρθρο 9 
Βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

α) Βιβλίο πρωτοκόλλου εισερχομένων - εξερχόμενων 
β) Βιβλίο περιουσιακών στοιχείων 
γ) Φάκελος οικονομικών στοιχείων κάθε έτους 
δ) Κατάλογος επιστημονικών βιβλίων, περιοδικών και 
οργάνων 

ε) Αρχείο ερευνητικών προγραμμάτων 

στ) Αρχείο εργασιών στο πλαίσιο του διδακτικού έργου και κάθε άλλο βιβλίο, που προβλέπεται από τη νομο¬ 
θεσία ή κρίνεται απαραίτητο για την εύρυθμη λειτουργία του Εργαστηρίου. 

Άρθρο 10 

Χώρος Εγκατάστασης 

1. Γραφείο Ε7, νεόκτιστο κτίριο Παντείου Πανεπιστημίου, 5ος όροφος, Λεωφ. Συγγρού 136, Αθήνα 17671, καθώς 
και Αίθουσα Συνεδριάσεων στο γραφείο Δ8, 4ος όροφος, κτίριο ΔΕΣΚΟΙ, οδός Λαγουμιτζή 22 και Χαρ. Τρικούπη 
1, Καλλιθέα, που παραχωρήθηκε από το Πάντειο Πανεπιστήμιο για τον σκοπό αυτό. 

2. Μέχρι την απόκτηση ιδίου εξοπλισμού, οργάνων και υλικού χρησιμοποιεί, μετά από έγκριση του Διευθυντή 
του Π.Μ.Σ. «Εγκληματολογία», τις εγκαταστάσεις και τον εξοπλισμό του. 

3. Στους χώρους εγκατάστασης του Εργαστηρίου υπάρχει πινακίδα με τον τίτλο του Εργαστηρίου και το 
ονοματεπώνυμο του Διευθυντή. 

Αρθρο 11 

Ωράριο Λειτουργίας 

1. Το Εργαστήριο λειτουργεί κατά τις εργάσιμες ημέρες και ώρες, σύμφωνα με απόφαση του Διευθυντή του, 
μετά από πρόταση των μελών ΔΕΠ. 

2. Η απασχόληση των ειδικών επιστημόνων, επισκεπτών καθηγητών, διδακτόρων και μεταπτυχιακών φοιτητών 
καθορίζεται από τον Διευθυντή του Εργαστηρίου, σύμφωνα με τις εκπαιδευτικές και ερευνητικές ανάγκες και 
τους όρους εργασίας τους. 

Αρθρο 12 

Λογότυπο Εργαστηρίου 

Το λογότυπο του Εργαστηρίου είναι: 



Η πράξη αυτή να δημοσιευθεί στην Εφημερίδα της Κυβερνήσεως. 

Αθήνα, 10 Δεκεμβρίου 2015 

Ο Πρύτανης 
ΓΡΗΓΟΡΙΟΣ ΤΣΑΛΤΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή; 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιοή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-πιβΜ: ννβόπΐ33ΐβΓ.β1@βί·9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































